pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมช.มนัญญา แถลงข่าวการจัดงานโคนมแห่งชาติ ประจำปี 2563
วันอังคารที่ 21 มกราคม 2563
รมช.มนัญญา แถลงข่าวการจัดงานโคนมแห่งชาติ ประจําปี 2563
รมช.มนัญญา แถลงข่าวการจัดงานโคนมแห่งชาติ ประจําปี 2563 เพื่อสืบสานพระราชปณิธานในหลวงรัชกาลที่ 9 และเป็นเวทีแสดงวิทยาการความก้าวหน้าด้านการเลี้ยงโคนมและอุตสาหกรรมนมไทย
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เปิดเผยภายหลังแถลงข่าวการจัดงานเทศกาลโคนมแห่งชาติ ประจําปี 2563 ว่า กระทรวงเกษตรและสหกรณ์ โดยองค์การส่งเสริมกิจการโคนมแห่งประเทศไทย (อ.ส.ค.) ได้กําหนดจัดงานดังกล่าวขึ้น ระหว่างวันที่ 29 มกราคม - 9 กุมภาพันธ์ 2563 ณ บริเวณเชิงเขาตาแป้น อ.มวกเหล็ก จ.สระบุรี ภายใต้แนวคิด “รักนม รักฟาร์ม สืบสาน รักษา ต่อยอด โคนมอาชีพพระราชทาน” เพื่อสืบสานพระราชปณิธานในหลวงรัชกาลที่ 9 ที่ได้ทรงพระราชทานอาชีพการเลี้ยงโคนมและเป็นเวทีแสดงวิทยาการความก้าวหน้าด้านการเลี้ยงโคนมและอุตสาหกรรมนมไทย
อย่างไรก็ตาม กระทรวงเกษตรฯ มีแผนที่จะพัฒนาอุตสาหกรรมนมไทยให้มีความก้าวหน้าระดับนานาประเทศ ด้วยการเร่งขับเคลื่อนคุณภาพการผลิต การพัฒนาน้ํานมดิบ การเร่งถ่ายทอดนวัตกรรมใหม่ ๆ สู่เกษตรกร เพื่อสานต่อแนวทางพระราชดําริของในหลวงรัชกาลที่ 9 ซึ่งปัจจุบัน อ.ส.ค อยู่ระหว่างดําเนินการภายใต้แผนวิสาหกิจ 5 ปี (2560 - 2564) โดยมุ่งส่งเสริมความรู้แก่เกษตรกรเพื่อพัฒนาคุณภาพน้ํานมดิบ พร้อมกับสร้างมูลค่าเพิ่มให้กับน้ํานมดิบและหาช่องทางขายใหม่ ๆ ทั้งในและต่างประเทศ โดยในปี 2563 ทาง อ.ส.ค. ได้มีการกําหนดเป้าหมายอยู่ที่ 11,130 ล้านบาท เติบโตปีละ 10% ซึ่งทางกระทรวงเกษตรฯ พร้อมที่จะให้การสนับสนุนเกษตรกรโคนมในทุกด้านเพื่อผลักดันไทยให้แข็งแกร่งอยู่ระดับแถวหน้าในภูมิภาคอาเซียน นอกจากนี้ ยังมุ่งส่งเสริมให้ผู้เลี้ยงโคนมเป็นสมาร์ทฟาร์เมอร์ (Smart Farmer) เพื่อพัฒนาประสิทธิภาพการผลิตน้ํานมดิบให้ได้มาตรฐานตามเกณฑ์ที่กําหนดเพิ่มขึ้น โดยมีเป้าหมายในการยกระดับรายได้ให้ผู้เลี้ยงโคนมรายย่อยมีรายได้ไม่ต่ํากว่า 180,000 บาท/คน/ปี และสร้างความเข้มแข็งให้เกษตรกรมีความมั่นคงและยั่งยืนในการประกอบอาชีพ อีกทั้งยังมุ่งเน้นในเรื่องฟาร์มประสิทธิภาพสูง โดยใช้เทคโนโลยีเข้ามาควบคุมการผลิตตั้งแต่ต้นทาง กลางทาง และปลายทาง อาทิ การผลิตนมในรูปแบบฮาลาลให้ถูกหลักสากล เพื่อให้สามารถส่งขายไปทั่วโลกได้ เป็นต้น
ด้าน ดร.ณรงค์ฤทธิ์ วงศ์สุวรรณ ผู้อํานวยการองค์การส่งเสริมกิจการโคนมแห่งประเทศไทย (อสค.) กล่าวเพิ่มเติมว่า สําหรับกิจกรรมภายในงาน ประกอบด้วย 1) การให้ความรู้ด้านวิทยาการและนวัตกรรมใหม่ ๆ เกี่ยวกับอุตสาหกรรมโคนม อาทิ การสัมมนาวิชาการ การจัดแสดงนิทรรศการด้านนวัตกรรมและเทคโนโลยีทางการเกษตร การสาธิตและการจัดแสดงผลงานวิจัยด้านต่าง ๆ ที่ได้รับความร่วมมือจากทั้งภาครัฐและเอกชน 2) ศูนย์การเรียนรู้และการท่องเที่ยวเชิงเกษตร อาทิ เปิดให้เยี่ยมชมโรงงานผลิตนมไทย - เดนมาร์ค การนั่งรถพ่วงชมทิวทัศน์ความสวยงามของฟาร์มโคนมไทย - เดนมาร์ค ชมการสาธิตการรีดนมโค และการสาธิตทําปุ๋ยนมจากผู้เชี่ยวชาญของฟาร์มโคนมไทย – เดนมาร์ค 3) การจัดกิจกรรมการประกวดต่าง ๆ 4) การจัดกิจกรรมออกร้านขายอาหารและสินค้า และ 5) กิจกรรมความบันเทิง ทั้งการแสดงดนตรีและคอนเสริ์ต การแสดงจากเยาวชน และกิจกรรมรณรงค์บริโภคนม “Thai-Denmark Milksic Festival”
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-สธ. เผย ครม. มีมติรับร่าง พ.ร.บ.สถาบันพระบรมราชชนกเป็นอุดมศึกษาในสังกัด สธ. แห่งแรก
วันอาทิตย์ที่ 27 พฤษภาคม 2561
สธ. เผย ครม. มีมติรับร่าง พ.ร.บ.สถาบันพระบรมราชชนกเป็นอุดมศึกษาในสังกัด สธ. แห่งแรก
กระทรวงสาธารณสุข เผยคณะรัฐมนตรีมีมติอนุมัติหลักการร่างพระราชบัญญัติสถาบันพระบรมราชชนก พ.ศ.... เป็นสถาบันอุดมศึกษาในกํากับของกระทรวงสาธารณสุขแห่งแรก
เพื่อให้การผลิตกําลังคนด้านสาธารณสุขมีความสอดคล้องกับแผนของกระทรวงสาธารณสุขมีความพร้อมในการผลิตบุคลากร สร้างงานวิจัยแก้ไขปัญหาชุมชน ขณะนี้ อยู่ระหว่างการพิจารณาของคณะกรรมการราชกฤษฎีกา ก่อนเสนอ สนช. ออกเป็นกฎหมายต่อไป
แพทย์หญิงพรรณพิมล วิปุลากร รองปลัดกระทรวงสาธารณสุข ให้สัมภาษณ์ความคืบหน้าการจัดทําร่าง พ.ร.บ.สถาบันพระบรมราชชนก พ.ศ.... ว่า กระทรวงสาธารณสุขได้เสนอร่าง พ.ร.บ.สถาบันพระบรมราชชนก พ.ศ.... เพื่อขอจัดตั้งสถาบันพระบรมชนกเป็นสถาบันอุดมศึกษาเฉพาะทางในสังกัดกระทรวงสาธารณสุข เพื่อให้การผลิตกําลังคนด้านสาธารณสุขมีความสอดคล้องกับแผนของกระทรวงสาธารณสุข มีความพร้อมทั้งด้านบุคลากรการศึกษา คณาจารย์ สื่อ อุปกรณ์และเทคโนโลยีการศึกษา การจัดการศึกษาที่มีคุณภาพ ขยายโอกาสทางการศึกษาให้กับเยาวชน นักเรียน นักศึกษา โดยเบื้องต้นจะเปิดสอน 2 คณะคือ คณะพยาบาลศาสตร์และคณะสหเวชศาสตร์ ผลิตงานวิจัยที่นําไปใช้ในการแก้ปัญหาสุขภาพในชุมชน รวมทั้งพัฒนาหลักสูตรการอบรม เพื่อพัฒนาศักยภาพบุคลากรทางการแพทย์และสาธารณสุขใน 12 เขตบริการสุขภาพและ กทม. ตอบสนองความต้องการของประชาชนและชุมชนให้เป็นวงกว้างมากยิ่งขึ้น
พญ.พรรณพิมล กล่าวต่อว่า คณะรัฐมนตรีได้มีมติอนุมัติในหลักการร่าง พ.ร.บ.ฉบับนี้แล้ว เมื่อวันที่ 17 เมษายนที่ผ่านมา ขณะนี้อยู่ระหว่างการพิจารณาของคณะกรรมการราชกฤษฎีกา ก่อนเสนอสภานิติบัญญัติแห่งชาติ (สนช.) พิจารณาเพื่อออกเป็นกฎหมายต่อไป
ทั้งนี้ สถาบันพระบรมราชชนกเป็นหน่วยงานในสังกัดกระทรวงสาธารณสุข มีภารกิจหลักในการผลิตและพัฒนาบุคลากรทางด้านสุขภาพ มีวิทยาลัยในสังกัดกระจายตัวอยู่ทั่วประเทศจํานวน 39 แห่ง สามารถผลิตบุคลากรด้านสุขภาพได้ 5,000-8,000 คนต่อปีการศึกษา เมื่อ พ.ร.บ.มีผลบังคับใช้ สถาบันพระบรมราชชนกจะมีสถานะเป็นนิติบุคคล และเป็นสถาบันอุดมศึกษาเฉพาะทางที่มีอิสระทางวิชาการ สําหรับบุคลากรของสถาบันพระบรมราชชนกหลังตั้งเป็นสถาบันอุดมศึกษาแล้ว จากการหารือกับ ก.พ.ร. คือ ไม่มีการเพิ่มกําลังคน แต่จะโอนกิจการ ทรัพย์สิน สิทธิ หนี้ ภาระผูกพัน ข้าราชการ พนักงานราชการ พนักงานกระทรวงสาธารณสุข ลูกจ้าง อัตรากําลัง งบประมาณ และรายได้ของสถาบันพระบรมราชชนก ยกเว้น วิทยาลัยนักบริหารสาธารณสุขและแก้วกัลยาสิกขาลัย ไปเป็นของสถาบันพระบรมราชชนก โดยรัฐบาลยังคงให้การสนับสนุนงบประมาณจํานวนเท่าเดิม แต่มีวิธีการบริหารจัดการที่มีประสิทธิภาพมากยิ่งขึ้น
******************************* 27 พฤษภาคม 2561
รัฐบาลไทย-ข่าวทำเนียบรัฐบาล-รมว.ดิจิทัลฯ เป็นประธานเปิดงาน “เมียนมา อินไซต์ 2018”
วันอาทิตย์ที่ 22 กรกฎาคม 2561
รมว.ดิจิทัลฯ เป็นประธานเปิดงาน “เมียนมา อินไซต์ 2018”
รมว.ดิจิทัลฯ
p.p1 {margin: 0.0px 0.0px 10.0px 0.0px; text-align: center; text-indent: 36.0px; font: 16.0px Helvetica; -webkit-text-stroke: #000000}
span.s1 {font-kerning: none}
p.p1 {margin: 0.0px 0.0px 10.0px 0.0px; text-align: center; text-indent: 36.0px; font: 16.0px Helvetica; -webkit-text-stroke: #000000}
span.s1 {font-kerning: none}
p.p1 {margin: 0.0px 0.0px 10.0px 0.0px; text-indent: 36.0px; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; text-indent: 36.0px; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 10.0px 0.0px; text-align: center; text-indent: 36.0px; font: 16.0px Helvetica; -webkit-text-stroke: #000000}
span.s1 {font-kerning: none}
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานเปิดงานสัมมนาด้านเศรษฐกิจ “เมียนมา อินไซต์ 2018” (Myanmar Insight 2018) โดยสถานเอกอัครราชทูต ณ กรุงย่างกุ้ง ร่วมกับสมาคมนักธุรกิจไทยเมียนมา จัดขึ้น ซึ่งเป็นหนึ่งในกิจกรรมเฉลิมฉลอง ครบรอบ 70 ปี การสถาปนาความสัมพันธ์ทางการทูต ไทย – เมียนมา สําหรับงานสัมมนาฯในครั้งนี้ ได้เน้นภาพรวมของโอกาสการลงทุนในเมียนมา เจาะลึกสาขาที่รัฐบาลเมียนมาให้ความสําคัญ รวมทั้งสาขาที่นักลงทุนไทยให้ความสนใจ โดยจะแบ่งออกเป็นการเสวนา 5 เวที ได้แก่ 1) การลงทุนในต่างประเทศ ทําไมถึงเลือกเมียนมา 2) อุตสาหกรรมการท่องเที่ยวในเมียนมา วิธีการและพื้นที่ที่นักลงทุนสามารถสนับสนุนเมียนมาให้บรรลุศักยภาพด้านการท่องเที่ยว 3) ภาคไฟฟ้าและพลังงาน แหล่งพลังงานที่เมียนมาสนับสนุนและโอกาสการลงทุน 4) การค้าในเมียนมา และ 5) ความมั่นคงด้านอาหาร เมื่อวันที่ 20 กรกฎาคม 2561 ณ โรงแรมแชงกรีล่า ถนนเจริญกรุง เขตบางรัก กรุงเทพฯ
***************************************
รัฐบาลไทย-ข่าวทำเนียบรัฐบาล-​การประชุมคณะทำงานจัดทำแผนบริหารความเสี่ยงการทุจริต จากกระบวนงานอนุมัติอนุญาตตามพระราชบัญญัติโรงงาน พ.ศ.2535 และที่แก้ไขเพิ่มเติม ครั้งที่ 3/2561
วันพุธที่ 6 มิถุนายน 2561
​การประชุมคณะทํางานจัดทําแผนบริหารความเสี่ยงการทุจริต จากกระบวนงานอนุมัติอนุญาตตามพระราชบัญญัติโรงงาน พ.ศ.2535 และที่แก้ไขเพิ่มเติม ครั้งที่ 3/2561
หัวหน้าผู้ตรวจราชการกระทรวงอุตสาหกรรม ประธานการประชุมคณะทํางานจัดทําแผนบริหารความเสี่ยงการทุจริต จากกระบวนงานอนุมัติอนุญาตตามพระราชบัญญัติโรงงาน พ.ศ.2535 และที่แก้ไขเพิ่มเติม ครั้งที่ 3/2561 ณ ห้องประชุม อก 3 ชั้น 3 อาคารสํานักงานปลัดกระทรวงอุตสาหกรรม
วันนี้ (6 มิถุนายน 2561) นายสุรพล ชามาตย์ หัวหน้าผู้ตรวจราชการกระทรวงอุตสาหกรรม ประธานการประชุมคณะทํางานจัดทําแผนบริหารความเสี่ยงการทุจริต จากกระบวนงานอนุมัติอนุญาตตามพระราชบัญญัติโรงงาน พ.ศ.2535 และที่แก้ไขเพิ่มเติม ครั้งที่ 3/2561 โดยมีนายชัชพล อินทโฉม หัวหน้ากลุ่มโรงงานสํานักงานอุตสาหกรรมจังหวัดฉะเชิงเทรา นายอนิรุทธ์ โพธิหล้า หัวหน้ากลุ่มโรงงานสํานักงานอุตสาหกรรมจังหวัดปราจีนบุรี นายอภิรักษ์ อ่ําสุริยะ หัวหน้ากลุ่มโรงงานสํานักงานอุตสาหกรรมจังหวัดระยอง นายเชาว์วัฒน์ วีรพันธุ์ หัวหน้ากลุ่มโรงงานสํานักงานอุตสาหกรรมจังหวัดลพบุรี นายวีระ นันทเศรษฐ์ หัวหน้ากลุ่มโรงงานสํานักงานอุตสาหกรรมจังหวัดสิงห์บุรี เป็นคณะทํางาน และมีนางลมัย ทองเรือง รองหัวหน้าศูนย์ปฏิบัติการต่อต้านการทุจริต เป็นคณะทํางานและเลขานุการ ร่วมประชุม ณ ห้องประชุม อก 3 ชั้น 3 อาคารสํานักงานปลัดกระทรวงอุตสาหกรรม
การประชุมในครั้งนี้ ให้การจัดทํารายละเอียดแผนบริหารความเสี่ยงการทุจริตในกระบวนงานของสํานักงานอุตสาหกรรมจังหวัดที่เกี่ยวกับการอนุมัติ อนุญาต ตามพระราชบัญญัติโรงงาน พ.ศ.2535 และที่แก้ไขเพิ่มเติม เพื่อให้ปลัดกระทรวงอุตสาหกรรม พิจารณาให้ความเห็นชอบ และจัดส่งแผนดังกล่าวให้สํานักงานคณะกรรมการป้องกันและปราบปรามทุจริตในภาครัฐ (สํานักงาน ป.ป.ท.) เพื่อพิจารณาดําเนินการในส่วนที่เกี่ยวข้องต่อไป
และยังพิจารณาการจัดทําแผนบริหารความเสี่ยงการทุจริตในกระบวนงานของอุตสาหกรรมจังหวัด : กระบวนงานการขออนุญาตนําสิ่งปฏิกูลหรือวัสดุที่ไม่ใช้แล้วออกนอกบริเวณโรงงาน และการขับเคลื่อนแผนบริหารความเสี่ยงการทุจริต กระบวนงานของสํานักงานอุตสาหกรรมจังหวัดที่เกี่ยวกับการอนุมัติ อนุญาต ตามพระราชบัญญัติโรงงาน พ.ศ.2535 และที่แก้ไขเพิ่มเติม
รัฐบาลไทย-ข่าวทำเนียบรัฐบาล-รมช.ธรรมนัส เร่ง อ.ต.ก. จัดหาช่องทางการส่งออกมะม่วง ช่วยเหลือชาวสวนผลไม้ช่วงการระบาดไวรัสโควิด – 19
วันพุธที่ 20 พฤษภาคม 2563
รมช.ธรรมนัส เร่ง อ.ต.ก. จัดหาช่องทางการส่งออกมะม่วง ช่วยเหลือชาวสวนผลไม้ช่วงการระบาดไวรัสโควิด – 19
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เร่ง อ.ต.ก. จัดหาช่องทางการส่งออกมะม่วง ช่วยเหลือชาวสวนผลไม้ช่วงการระบาดไวรัสโควิด – 19
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เปิดเผยว่า จากการระบาดอย่างหนักไปทั่วโลกของไวรัสโควิด – 19 นั้น ส่งผลกระทบในทุกภาคส่วน ไม่ว่าจะเป็นการเดินทาง ธุรกิจการค้าและการขนส่ง จึงเป็นเหตุให้การส่งออกของสินค้าเกษตรของไทยได้รับผลกระทบอย่างหนักเช่นกัน ซึ่งเกษตรกรส่วนหนึ่งที่ได้รับผลกระทบ คือ เกษตรกรผู้ปลูกมะม่วง ซึ่งมะม่วงถือเป็นผลไม้ที่มีชื่อเสียงของประเทศไทย มีการส่งออกไปยังต่างประเทศมากมาย อาทิเช่น จีน ญี่ปุ่น มาเลเซีย ฯลฯ ดังนั้น กระทรวงเกษตรและสหกรณ์ โดย องค์การตลาดเพื่อเกษตรกร (อ.ต.ก.) มีเป้าหมายมุ่งเน้นในการจัดหาช่องทางการตลาดเพื่อจําหน่ายผลผลิตของเกษตรกรทั้งในและนอกประเทศ ได้เล็งเห็นถึงความเดือดร้อนของพี่น้องเกษตรกรชาวสวนมะม่วง โดยบูรณาการความร่วมมือระหว่าง องค์การตลาดเพื่อเพื่อเกษตรกร (อ.ต.ก.) กับสมาคมการค้าเพื่อความยั่งยืนของเกษตรกร (CASA : Commercial Association for Sustainability of Agriculture) ได้ดําเนินการช่วยจัดหาตลาดส่งออกมะม่วงมหาชนกไปยังประเทศจีน
“จากการแพร่ระบาดของเชื้อไวรัสโควิด – 19 ที่ตรงกับช่วงฤดูการเก็บเกี่ยวผลไม้นั้น จึงทําให้พี่น้องเกษตรกรชาวสวนผลไม้ในหลายๆ พื้นที่ ประสบปัญหาเกี่ยวกับช่องทางการตลาดที่ไม่เพียงพอต่อการส่งออกสินค้า กระทรวงเกษตรฯ โดยองค์การตลาดเพื่อเกษตรกร (อ.ต.ก.) จึงได้ประสานกับภาคเอกชนในการส่งออกมะม่วงที่มีจํานวนมาก ซึ่งในฤดูกาลนี้มีจํานวนผลผลิตรวมทุกพันธุ์ประมาณ 3 ล้านตัน จะเริ่มจากมะม่วงพันธุ์มหาชนกจากจังหวัดกาฬสินธุ์ ซึ่งมีราคาหน้าสวนอยู่ที่ประมาณ 5 – 6 บาทต่อกิโลกรัม โดยผู้ซื้อจากประเทศจีนนั้น มีความต้องการมะม่วงมหาชนกประมาณ 1,000 ตัน และในสัปดาห์ที่ผ่านมา มีการนําร่องส่งออกไปแล้วจํานวน 14 ตัน ในราคาเฉลี่ย 10 บาทต่อกิโลกรัม และหลังจากนี้ทาง อ.ต.ก. จะดําเนินการช่วยเหลือด้านการตลาดแก่เกษตรกรชาวสวนมะม่วงและผลไม้อื่น ๆ ต่อไป” ร้อยเอก ธรรมนัสกล่าว
นอกจากนี้ ทางกระทรวงเกษตรฯ ยังมีมาตรการอื่น ๆ ในการป้องกันและแก้ไขปัญหาผลกระทบจากสถานการณ์การระบาดของโรคโควิด-19 ที่มีต่อผลไม้ไทย ซึ่งภายหลังการประชุมคณะกรรมการพัฒนาและบริหารจัดการผลไม้ (Fruit Board) เมื่อวันที่ 14 พฤษภาคม ที่ผ่านมา มีความก้าวหน้ามาตรการต่าง ๆ ดังนี้ 1) ด้านตลาดในประเทศ ภาครัฐจะเพิ่มช่องทางการจัดจําหน่ายสินค้า โดยขอความร่วมมือไปรษณีย์ไทยมาช่วยในการจัดส่งผลไม้ฟรี 200 ตัน พร้อมส่งเสริมให้เกษตรกรและผู้ประกอบการจําหน่ายผลไม้ทางช่องทางออนไลน์ รณรงค์บริโภคผลไม้ในประเทศ (Eat Thai First) 2) ระบบโลจิสติกส์ จัดจําหน่ายผลไม้ทุกชุมชนทั่วประเทศโดยสหกรณ์และกลุ่มเกษตรกรผลไม้ร่วมกับผู้ประกอบการผลไม้และผู้ประกอบการบริการโลจิสติกส์ พร้อมขอความร่วมมือหน่วยงานราชการส่วนกลาง/ภูมิภาค/ท้องถิ่น-รัฐวิสาหกิจ-องค์กรมหาชน ช่วยซื้อผลไม้และเป็นจุดขาย 3) ด้านการผลิต การบริหารจัดการเรื่องแรงงานเก็บผลไม้โดยจะมีการผ่อนผันการเคลื่อนย้ายแรงงานข้ามเขต ขยายใบต่ออนุญาตให้แรงงานต่างด้าว 4) เสริมศักยภาพการบริหารจัดการมาตรฐานผลไม้ โดยสร้าง Central Lab ของไทยกรณีสินค้าเกษตรส่งออกไปยังสาธารณรัฐประชาชนจีน ซึ่งจะไม่มีการตรวจสอบซ้ําที่ด่านปลายทาง 5) การแปรรูปผลไม้เป็นอาหารและเครื่องดื่มสําหรับตลาดในและต่างประเทศสร้างมูลค่าให้ผลไม้ไทย
รัฐบาลไทย-ข่าวทำเนียบรัฐบาล-‘มนัญญา’ ลงใต้ เดินหน้าดันสหกรณ์ผลิตปุ๋ยใช้เอง
วันอังคารที่ 15 ตุลาคม 2562
‘มนัญญา’ ลงใต้ เดินหน้าดันสหกรณ์ผลิตปุ๋ยใช้เอง
‘มนัญญา’ ลงใต้ เดินหน้าดันสหกรณ์ผลิตปุ๋ยใช้เอง พร้อมหนุนสหกรณ์การเกษตรปากพะยูน ต้นแบบเกษตรไร้สารเคมี
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ กล่าวภายหลังตรวจเยี่ยมการฝึกอบรมโครงการปุ๋ยผสมใช้เองของสหกรณ์การเกษตรปากพะยูน จํากัด ณ อ.ปากพะยูน จ.พัทลุง ว่า สหกรณ์การเกษตรปากพะยูนนับเป็นสหกรณ์ที่มีความเข้มแข็ง ปัจจุบันมีสมาชิกทั้งหมด 5,920 คน กลุ่มสมาชิก 61 กลุ่ม ซึ่งในวันนี้ได้กระทรวงเกษตรและสหกรณ์ โดย กรมส่งเสริมสหกรณ์ ได้จัดโครงการอบรมส่งเสริมปุ๋ยผสมใช้เองผ่านสหกรณ์การเกษตร เพื่อลดต้นทุนการผลิตให้แก่สมาชิกสหกรณ์ โดยการดําเนินงานที่ผ่านมาได้รับสมัครเกษตรกรเข้าร่วมโครงการฯ และคัดเลือกสมาชิกแกนนําของสหกรณ์ ตั้งเป็นคณะกรรมการและประธานกลุ่มสมาชิกเข้าร่วมรับการอบรมตามโครงการ จํานวน 250 คน ซึ่งผู้เข้าร่วมอบรมจะได้รับการเสริมสร้างความรู้เกี่ยวกับการจัดการดิน การตรวจวิเคราะห์ดิน และการผสมปุ๋ยใช้เอง จากสถานีพัฒนาที่ดินพัทลุงและศูนย์วิจัยและพัฒนาการเกษตรพัทลุง มาร่วมบูรณาการให้ความรู้แก่สมาชิกสหกรณ์ เพื่อให้มีความรู้ ความเข้าใจเกี่ยวกับการใช้ปุ๋ยอย่างถูกต้องและมีประสิทธิภาพ และสามารถผสมปุ๋ยใช้เองตามสูตรที่เหมาะสมกับสภาพดินของแต่ละพื้นที่ ซึ่งจะประหยัดกว่าการใช้ปุ๋ยเคมีสําเร็จรูป เป็นการลดค่าใช้จ่ายในการใช้ปุ๋ยเคมีในแปลงเกษตรของสมาชิกสหกรณ์ ส่งผลทําให้ต้นทุนการผลิตของเกษตรกรลดลง และมีรายได้เพิ่มมากขึ้น ซึ่งปัจจุบันสมาชิกแกนนําที่ผ่านการอบรมได้ประชาสัมพันธ์ไปยังสมาชิกอื่นๆ ทําให้สมาชิกมีความต้องการเข้าร่วมโครงการฯ เพิ่มมากขึ้น
“การลงพื้นที่ในวันนี้ เพื่อตรวจเยี่ยมและพบปะกับสมาชิกของสหกรณ์การเกษตรปากพะยูน ซึ่งพบว่าการดําเนินงานที่ผ่านมามีความเข้มแข็ง อย่างไรก็ตามจากการรับฟังปัญหายังพบว่าสหกรณ์แห่งนี้มีผลผลิตและสินค้าจํานวนมาก แต่ยังขาดโรงเก็บสินค้าซึ่งมีความสําคัญเนื่องจากเป็นการเก็บรักษาคุณภาพของผลผลิตก่อนจําหน่าย นอกจากนี้จะเร่งส่งเสริมสนับสนุนเครื่องผสมปุ๋ยให้กับสหกรณ์ โดยมีกรมวิชาการเกษตรเข้ามาศึกษาวิเคราะห์พื้นที่ถึงความเหมาะสมในการใช้ปุ๋ยสูตรต่างๆ ทําให้เกษตรกรได้ใช้ปุ๋ยผสมที่มีคุณภาพตรงตามความต้องการของพืชที่เหมาะสมกับสภาพของดินในราคาที่เป็นธรรม ไม่ต้องผ่านคนกลางจึงช่วยลดต้นทุนการผลิตของเกษตรกรและสมาชิกสหกรณ์” นางสาวมนัญญา กล่าว
นางสาวมนัญญา กล่าวต่อว่า นอกจากนี้จะสนับสนุนให้สหกรณ์แห่งนี้พัฒนาเป็นต้นแบบสหกรณ์เกษตรไร้สารเคมี โดยการปลูกพืชผลไม้ที่ปลอดภัยไร้สาร ซึ่งหากเกษตรกรมีความประสงค์ ให้แจ้งมาที่สหกรณ์จังหวัด ทั้งนี้ ยังได้เน้นย้ํากับสมาชิกในขั้นตอนการผลิตและคุณภาพของผักและผลไม้ที่จะนํามาส่งขาย ต้องมีความปลอดภัย มีคุณภาพ เพื่อเป็นทางเลือกหนึ่งให้กับประชาชนในพื้นที่ได้มีโอกาสซื้อหาสินค้าเกษตรปลอดภัยได้อย่างสะดวกมากยิ่งขึ้นและราคาเป็นธรรม
ในการนี้ รัฐมนตรีช่วยว่าการกระทรวงเกษตรและสหกรณ์ ได้พบปะสมาชิกสหกรณ์ และเกษตรกรที่มาให้การต้อนรับ พร้อมทั้งมอบทุนสวัสดิการผู้สูงอายุให้กับสมาชิก จํานวน 25 ทุน ก่อนเยี่ยมชมฐานกิจกรรมภายในงาน อาทิ การตรวจวิเคราะห์ดิน การผสมปุ๋ยใช้เอง และการผสมปุ๋ยโดยเครื่องจักร
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-จิสด้า จับมือ มหิดล ผลักดันการศึกษาวิจัยและบริการวิชาการ ด้านเทคโนโลยีอวกาศและภูมิสารสนเทศ
วันพุธที่ 30 มกราคม 2562
จิสด้า จับมือ มหิดล ผลักดันการศึกษาวิจัยและบริการวิชาการ ด้านเทคโนโลยีอวกาศและภูมิสารสนเทศ
จิสด้า ร่วมกับ มหิดล จัดพิธีลงนามบันทึกความร่วมมือด้านการศึกษาการวิจัยและการบริการวิชาการเทคโนโลยีอวกาศและภูมิสารสนเทศ เพื่อร่วมกันพัฒนาการศึกษา การวิจัยและด้านการบริการวิชาการในการประยุกต์เทคโนโลยีอวกาศและภูมิสารสนเทศทั้งในด้านการแพทย์
15 มกราคม 2562 กระทรวงวิทยาศาสตร์และเทคโนโลยี โดยสํานักงานพัฒนาเทคโนโลยีอวกาศและภูมิสารสนเทศ (องค์การมหาชน) หรือจิสด้า และมหาวิทยาลัยมหิดล จัดให้มีพิธีลงนามบันทึกความร่วมมือด้านการศึกษาการวิจัยและการบริการวิชาการเทคโนโลยีอวกาศและภูมิสารสนเทศ ณ ห้องประชุมศาสตราจารย์เกียรติคุณ นพ.นที รักษ์พลเมือง ชั้น 5 สํานักงานอธิการบดี มหาวิทยาลัยมหิดล อําเภอศาลายา จังหวัดนครปฐม การร่วมลงนามครั้งนี้มีวัตถุประสงค์เพื่อร่วมกันพัฒนาการศึกษา การวิจัยและด้านการบริการวิชาการในการประยุกต์เทคโนโลยีอวกาศและภูมิสารสนเทศทั้งในด้านการแพทย์ สาธารณสุข สังคม ทรัพยากรธรรมชาติและสิ่งแวดล้อมรวมถึงเทคโนโลยีและนวัตกรรมอื่นๆร่วมกันอย่างเป็นรูปธรรมและมีประสิทธิภาพมากยิ่งขึ้น
ดร.อานนท์ สนิทวงศ์ ณ อยุธยา ผู้อํานวยการจิสด้า กล่าวว่า จิสด้าและมหาวิทยาลัยมหิดลต้องการเพิ่มขีดความสามารถของบุคลากรทั้งภาครัฐเอกชนและภาคประชาชนให้มีองค์ความรู้เกี่ยวกับเทคโนโลยีอวกาศและภูมิสารสนเทศในด้านต่างๆ เพื่อนํามาดําเนินงานและประยุกต์ใช้ได้อย่างถูกต้องและเกิดประโยชน์สูงสุด อีกทั้งยังจะนําไปสู่การร่วมกันวิจัยเพื่อพัฒนาระบบนําทางด้วยดาวเทียม หรือ GNSS ให้สามารถประยุกต์ใช้ได้อย่างมีประสิทธิภาพ โดยเฉพาะการติดตามเฝ้าระวังที่มีความเกี่ยวข้องทางการแพทย์รวมถึงด้านประชากร กระบวนการยุติธรรมและอาชญวิทยา การบริการให้คําปรึกษาแก่หน่วยงานในภูมิภาคและท้องถิ่นร่วมกันในด้านข้อมูลภูมิสารสนเทศ เป็นต้น
ทางด้าน ศ.นพ.บรรจง มไหสวริยะ รักษาการแทนอธิการบดี มหาวิทยาลัยมหิดล กล่าวเพิ่มเติมว่า มหาวิทยาลัยต้องการบูรณาการระบบเทคโนโลยีภูมิสารสนเทศกับระบบการจัดการข้อมูลขนาดใหญ่หรือที่เรียกว่าบิ๊กดาต้า เพื่อสนับสนุนการดําเนินโครงการสุขภาพหนึ่งเดียว หรือ One Health รวมทั้งระบบสารสนเทศภูมิศาสตร์ทรัพยากรสุขภาพ Health GIS ของประเทศไทยเข้าด้วยกัน
นอกจากนี้ จะร่วมกันจัดทําและพัฒนาหลักสูตรระดับบัณฑิตศึกษาเทคโนโลยีอวกาศและภูมิสารสนเทศด้านการแพทย์ สาธารณสุข สังคม ทรัพยากรธรรมชาติและสิ่งแวดล้อม รวมถึงเทคโนโลยีและนวัตกรรมอื่นๆ โดยดําเนินความร่วมมือด้านบุคลากรทางการศึกษาในลักษณะคู่ขนาน Dual Education Personal ซึ่งมีบุคลากรหลักจากมหาวิทยาลัยร่วมกับการสนับสนุนบุคลากรที่มีความรู้ความเชี่ยวชาญด้านเทคโนโลยีอวกาศและภูมิสารสนเทศจากจิสด้า ร่วมกันทํางานให้บรรลุตามวัตถุประสงค์ ศ.นพ.บรรจงฯ กล่าว
รัฐบาลไทย-ข่าวทำเนียบรัฐบาล-ก.อุตฯ จัดสัมมนาเชิงปฏิบัติการ “แนวทางการดําเนินงานตามแผนยุทธศาสตร์ชาติ และแผนปฏิรูปประเทศ”
วันอังคารที่ 9 ตุลาคม 2561
ก.อุตฯ จัดสัมมนาเชิงปฏิบัติการ “แนวทางการดําเนินงานตามแผนยุทธศาสตร์ชาติ และแผนปฏิรูปประเทศ”
นายณัฐพล ณัฏฐสมบูรณ์ ผู้ตรวจราชการกระทรวงอุตสาหกรรมเป็นประธานเปิดการสัมมนาเชิงปฏิบัติการ “แนวทางการดําเนินงานตามแผนยุทธศาสตร์ชาติ และแผนปฏิรูปประเทศ”
วันนี้ (9 ตุลาคม 2561) นายณัฐพล ณัฏฐสมบูรณ์ ผู้ตรวจราชการกระทรวงอุตสาหกรรม หัวหน้ากลุ่มป.ย.ป. (กลุ่มการขับเคลื่อนการปฏิรูปประเทศ ยุทธศาสตร์ชาติ และการสร้างความสามัคคีปรองดอง) กระทรวงอุตสาหกรรม เป็นประธานเปิดการสัมมนาเชิงปฏิบัติการ “แนวทางการดําเนินงานตามแผนยุทธศาสตร์ชาติ และแผนปฏิรูปประเทศ” โดยได้รับเกียรติ์จากคุณวันฉัตร สุวรรณกิตติ ผู้อํานวยการกองยุทธศาสตร์ชาติและการปฏิรูปประเทศ คุณศศิธร พลัตถเดช ผู้ช่วยเลขานุการคณะกรรมการจัดทํายุทธศาสตร์ชาติ ด้านการสร้างความสามารถในการแข่งขัน และคุณปุณณลักขิ์ สุรัสวดี นักวิเคราะห์นโยบายและแผนชํานาญการพิเศษ จากสํานักงานคณะกรรมการพัฒนาการเศรษฐกิจและสังคมแห่งชาติ มาเป็นวิทยากรในวันนี้ ซึ่งมีเจ้าหน้าที่จากหน่วยงานในสังกัดกระทรวงอุตสาหกรรมกว่า 200 คน ร่วมสัมมนา ณ โรงแรมโกลเด้นทิวลิป ซอฟเฟอรีน กรุงเทพฯ
การสัมมนาครั้งนี้มีวัตถุประสงค์เพื่อสร้างความรู้ความเข้าใจในยุทธศาสตร์ชาติ 20 ปี (พ.ศ. 2561 – 2580) แผนปฏิรูปประเทศ เพื่อเพิ่มประสิทธิภาพในการรายงานผลการดําเนินงานตามยุทธศาสตร์ชาติและแผนปฏิรูปประเทศผ่านระบบการติดตามและประเมินผลแห่งชาติ (EMENSCR – อีเม็นส์) ของสํานักงานคณะกรรมการพัฒนาการเศรษฐกิจและสังคมแห่งชาติ ซึ่งจะตอบเป้าหมายระยะยาวของประเทศ และเป็นปัจจัยแห่งความสําเร็จที่มีความสําคัญในการร่วมกันขับเคลื่อนประเทศไปข้างหน้าสู่วิสัยทัศน์ “ประเทศไทยมีความมั่นคง มั่งคั่ง ยั่งยืน เป็นประเทศที่พัฒนาแล้วด้วยการพัฒนาตามหลักปรัชญาเศรษฐกิจพอเพียง”
รัฐบาลไทย-ข่าวทำเนียบรัฐบาล-นายกรัฐมนตรี ระบุการทำบัญชีโยกย้ายนายทหารประจำปี 2561 เป็นเรื่องของกระทรวงกลาโหม
วันอังคารที่ 7 สิงหาคม 2561
นายกรัฐมนตรี ระบุการทําบัญชีโยกย้ายนายทหารประจําปี 2561 เป็นเรื่องของกระทรวงกลาโหม
พลเอก ประยุทธ์ จันทร์โอชา นายกรัฐมนตรี ระบุการทําบัญชีโยกย้ายนายทหารประจําปี 2561 เป็นเรื่องของกระทรวงกลาโหม โดยพิจารณาถึงความอาวุโส ความรู้ ความสามารถ และความเหมาะสม ย้ําดําเนินการเป็นธรรมกับทุกฝ่าย
วันนี้ (7 ส.ค.61) เวลา 13.10 น. ณ ตึกบัญชาการ 1 ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) พลเอก ประยุทธ์ จันทร์โอชา นายกรัฐมนตรี ได้กล่าวถึงการทําบัญชีโยกย้ายนายทหารประจําปี 2561ว่า เป็นเรื่องของกระทรวงกลาโหม การแต่งตั้งขึ้นมาก็เป็นการแต่งตั้งโดยคณะกรรมการซึ่งมาจากผู้บัญชาการเหล่าทัพ ปลัดกระทรวงกลาโหม ซึ่งคณะกรรมการดังกล่าวต้องมีการเห็นชอบร่วมกันในการที่จะแต่งตั้งบุคคลใดมาเป็น ผบ.เหล่าทัพคนใหม่ ซึ่งรวมไปถึงการพิจารณาการแต่งตั้งยศชั้นนายพลด้วย ทั้งนี้ การแต่งตั้งดังกล่าวต้องมีการพิจารณาในหลายเรื่องประกอบการพิจารณาทั้งเรื่องของความอาวุโส ความเหมาะสม ความรู้ ความสามารถ โดยไม่ได้คํานึงว่าจะเป็นคนสนิทของใคร ซึ่งก็ขอให้ทุกคนคอยติดตามต่อไปว่าผลจะออกมาอย่างไร เพราะนายกรัฐมนตรีเองก็ติดตามเรื่องนี้เช่นกัน
พร้อมกล่าวว่าการดําเนินการดังกล่าวต้องให้เกิดความเป็นธรรมกับทุกฝ่าย เพราะทหารถือเป็นหลักที่จะทําให้สถานการณ์ด้านความมั่นคงอยู่ได้ตามหลักการหน้าที่ ภารกิจและพันธกิจของกระทรวงกลาโหม ส่วนกรณีที่มีหลายคนออกมาระบุว่าไม่ต้องให้มีการเกณฑ์ทหารแล้วนั้น นายกรัฐมนตรี กล่าวย้ําว่า ถ้าเราไม่มีทหาร หรือพลทหาร เมื่อเกิดเหตุการณ์ในยามวิกฤตขึ้นก็จะไม่มีทหารเข้ามาช่วยเหลือประชาชน เพราะหน่วยงานต่าง ๆ ไม่มีกําลังพลเพียงพอที่จะเข้าไปปฏิบัติหน้าที่ได้รวดเร็วเท่ากับกําลังพลของทหารที่มีอยู่แล้ว ซึ่งสามารถปฏิบัติหน้าที่ได้ทันทีหากเกิดเหตุขึ้นและมีการสั่งการก่อนส่งต่อภารกิจให้หน่วยงานที่เกี่ยวข้องเข้าไปดําเนินการเมื่อสาถานการณ์คลี่คลายในเบื้องต้นแล้ว ขณะที่การใช้กําลังคนในหน่วยงานต่าง ๆ เข้าไปปฏิบัติภารกิจจะเกี่ยวข้องกับการจัดซื้อจัดจ้าง หรือการจ้างคนเพิ่ม ซึ่งอาจจะทําให้ไม่ทันกับสถานการณ์ที่เกิดขึ้นได้
-------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สุดยอด! ส่งออกทุเรียนไทยอันดับ 1 ในตลาดโลก
วันจันทร์ที่ 17 สิงหาคม 2563
สุดยอด! ส่งออกทุเรียนไทยอันดับ 1 ในตลาดโลก
--
#ไทยคู่ฟ้า เป็นข่าวที่น่ายินดีสําหรับวงการส่งออกไทย กระทรวงพาณิชย์ เผยข้อมูลการส่งออกทุเรียนในช่วงครึ่งปี 2563 (ม.ค. - มิ.ย.) พบว่าประเทศไทยครองแชมป์ส่งออกทุเรียนในตลาดโลก มีมูลค่า 1,411 ล้านเหรียญสหรัฐ หรือเพิ่มขึ้น 73%
โดยจีนเป็นตลาดส่งออกอันดับหนึ่งของไทย มีมูลค่า 1,022 ล้านเหรียญสหรัฐ ตามด้วยฮ่องกง มีมูลค่า 207 ล้านเหรียญสหรัฐ และอาเซียน มีมูลค่า 164 ล้านเหรียญสหรัฐ มีเวียดนามเป็นตลาดส่งออกหลัก ซึ่งปัจจัยสําคัญที่สนับสนุนให้การส่งออกทุเรียนเติบโตได้ดี คือ เอฟทีเอ เป็นเหตุให้ประเทศคู่ค้าไม่เก็บภาษีนําเข้าจากประเทศไทย
ทั้งนี้ การที่จะทําให้การส่งออกทุเรียนเติบโตได้อย่างต่อเนื่องสิ่งที่สําคัญคือ เกษตรกร หรือผู้ประกอบการควรให้ความสําคัญกับการรักษามาตรฐานสินค้า และพัฒนาคุณภาพการผลิต โดยพิถีพิถันตั้งแต่การเพาะปลูก การบรรจุหีบห่อ มีใบรับรองสุขอนามัยพืช หลีกเลี่ยงการใช้สารเคมี และยาฆ่าแมลง เนื่องจากปัจจุบันผู้บริโภค นิยมรับประทานผลไม้ปลอดสารพิษหรือเกษตรอินทรีย์เพิ่มขึ้น อีกทั้งการระบาดของโรคโควิด-19 ทําให้รูปแบบการซื้อสินค้าออนไลน์มีเพิ่มขึ้น เกษตรกรหรือผู้ประกอบการจึงจําเป็นต้องปรับตัว
Cr. กระทรวงพาณิชย์
รัฐบาลไทย-ข่าวทำเนียบรัฐบาล-"นายกฯ" มอบเงินทุนหนุนเอสเอ็มอีประเดิม จ.สงขลา อุตฯเดินสายสร้างความรับรู้กองทุนรัฐ เพิ่มโอกาสเข้าถึงทุน
วันพุธที่ 24 พฤษภาคม 2560
"นายกฯ" มอบเงินทุนหนุนเอสเอ็มอีประเดิม จ.สงขลา อุตฯเดินสายสร้างความรับรู้กองทุนรัฐ เพิ่มโอกาสเข้าถึงทุน
จ.สงขลา 24 พฤษภาคม 2560 - พลเอก ประยุทธ์ จันทร์โอชา นายกรัฐมนตรี เป็นประธานในการมอบสินเชื่อจากกองทุนต่างๆ ของภาครัฐให้แก่ผู้ประกอบการ SMEs ในพื้นที่ภาคใต้ จํานวน 30 ราย วงเงินกว่า 22 ล้านบาท
โดยมี นายสมชาย หาญหิรัญ ปลัดกระทรวงอุตสาหกรรม นายพสุ โลหารชุน อธิบดีกรมส่งเสริมอุตสาหกรรม นายทรงพล สวาสดิ์ธรรม ผู้ว่าราชการจังหวัดสงขลา รวมทั้ง นายมงคล ลีลาธรรม กรรมการผู้จัดการธนาคาร SME Development Bank ให้การต้อนรับพร้อมหน่วยงานพันธมิตรที่เกี่ยวข้องกับ SMEs ทั้งหมด
จากนั้น นายกรัฐมนตรี ได้กล่าวถึง “การช่วยเหลือเอสเอ็มอีของรัฐบาล” และพบปะผู้ประกอบการอย่างใกล้ชิด ตลอดจนชมบูธ SMEs ที่ได้รับความช่วยเหลือด้านการเงิน ซึ่งการสัมมนาเชิงปฏิบัติการ "คลินิกเอ็มอีสัญจรตามแนวประชารัฐ" จัดขึ้นครั้งแรก ที่ จ.สงขลา ได้รับความสนใจจาก SMEs ในจังหวัดสงขลาและจังหวัดใกล้เคียงมากกว่า 800 คนที่เข้าร่วมงานดังกล่าว ณ โรงแรมหรรษาเจบี หาดใหญ่ จ.สงขลา